CELEX: 62020TN0080
Language: sk
Date: 2020-02-07 00:00:00
Title: Vec T-80/20: Žaloba podaná 7. februára 2020 – IM/EIB a EIF

30.3.2020   
            
            
               SK
            
            
               Úradný vestník Európskej únie
            
            
               C 103/38
            
         
      Žaloba podaná 7. februára 2020 – IM/EIB a EIF
      (Vec T-80/20)
      (2020/C 103/53)
      Jazyk konania: francúzština
      
         Účastníci konania
      
      
         Žalobca: IM (Strassen, Luxembursko) (v zastúpení: D. Giabbani, advokát)
      
         Žalovaní: Európska investičná banka, Európsky investičný fond
      
         Návrhy
      
      Žalobca navrhuje, aby Všeobecný súd:
      
                  —
               
               
                  vyhlásil túto žalobu za prípustnú po formálnej stránke,
               
            
                  —
               
               
                  po vecnej stránke ju vyhlásil za dôvodnú,
               
            
                  —
               
               
                  rozhodol, že IM bol vylúčený z postupu prijímania nezákonne a zneužitím právomoci,
               
            
                  —
               
               
                  rozhodol, že postup prijímania nového generálneho riaditeľa je neplatný, v dôsledku čoho vymenovanie nového generálneho riaditeľa oznámené 13. decembra 2019 je čiastočne neplatné,
               
            
                  —
               
               
                  v dôsledku toho vyhlásil vymenovanie nového generálneho riaditeľa Európskeho investičného fondu za neplatné,
               
            
                  —
               
               
                  uložil protistrane povinnosť nahradiť náklady a trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza štyri žalobné dôvody.
      
                  1.
               
               
                  Prvý žalobný dôvod je založený na porušení článku 20 stanov Európskeho investičného fondu, podľa ktorého „generálny riaditeľ je menovaný na funkčné obdobie maximálne 5 rokov a môže byť opätovne vymenovaný“.
               
            
                  2.
               
               
                  Druhý žalobný dôvod je založený na porušení menovacej listiny žalobcu z 5. marca 2014 a jej dodatku, pretože z týchto dokumentov a z predĺženia žalobcovho funkčného obdobia do 15. marca 2017 vyplýva súhlas, ktorý mu umožňuje pracovať až do veku 67 rokov a dlhšie.
               
            
                  3.
               
               
                  Tretí žalobný dôvod je založený na priamej diskriminácii z dôvodu žalobcovho veku. Žalobca sa domnieva, že zamietnutím jeho kandidatúry len na základe veku výberový panel porušil zásadu zákazu diskriminácie.
               
            
                  4.
               
               
                  Štvrtý žalobný dôvod je založený porušení dôverných osobných údajov žalobcu. Žalobca tvrdí, že výberový panel tým, že na účely svojho rozhodnutia odkázal na menovaciu listinu, uznal, že sa oboznámil s dokumentom, ktorý nemal mať k dispozícii a ktorý obsahoval osobné údaje týkajúce sa žalobcu.